རྒྱ་ནག་གཞུང་གི་དཔོན་རིགས་ནས་ངས་རྒྱ་ནག་ལ་སྡང་སེམས་འཆང་བ་དང་རྒྱ་ནག་གི་ཁེ་ཕན་ལ་གནོད་པའི་བྱ་བ་བྱེད་ཀྱི་ཡོད་པའི་སྐྱོན་བརྗོད་བྱེད་པ་དེ་ནི་བདེན་པ་གཏན་ནས་མ་རེད།ངའི་ངོས་ནས་རྣམ་པ་ཀུན་དུ་འཛམ་གླིང་དབུ་ཁྲིད་རྣམས་ལ་རྒྱ་ནག་ལ་འབྲེལ་བ་བྱེད་རྒྱུ་གལ་ཆེ་ཡིན་པ་བརྗོད་མྱོང་བ་མ་ཟད།དེ་བཞིན་རྒྱ་ནག་རྒྱལ་སྤྱིའི་ཚོང་འབྲེལ་སྒྲིག་འཛུགས་ནང་བཅུག་རྒྱུ་དང་།པེ་ཅིང་དུ་ཨོ་ལམ་པིག་རྩེད་འགྲན་འོས་པ་སོགས་ལ་རྒྱབ་སྐྱོར་བྱས་ཡོད།ངས་རྒྱབ་སྐྱོར་དེ་ལྟར་བྱས་པ་ནི་རྒྱ་ནག་གུ་ཡངས་དང་།བཟོད་བསྲན་ཅན།འགན་ཁུར་ཡོད་པའི་རྒྱལ་ཁབ་ཅིག་ཏུ་འགྱུར་རྒྱུའི་རེ་བ་བཅངས་ཏེ་བྱས་པ་ཡིན།